NaiveNeuron/SloPal huggingface dataset:
T. Cabaj, podpredseda NR SR: (2009-12-03):
Gestorský výbor pre ľudské práva, národnosti a postavenie žien určil za spravodajcu pána poslanca Józsefa Berényiho, predsedu tohto výboru, aby informoval Národnú radu o výsledku rokovania výboru o tomto návrhu zákona a zároveň, aby odôvodnil návrh a stanovisko gestorského výboru. Nech sa páči, pán predseda výboru, máte slovo.
Zajac, Pavol, poslanec NR SR (2014-04-01):
Ďakujem veľmi pekne všetkým, čo na mňa reagovali. Prvá poznámka k tomu geologickému podložiu. Na zákazkách, na diaľniciach, ktoré boli vysúťažené za našej vlády, bola vysúťažená aj 10-percentná rezerva na všetkých zákazkách. Všetci odborníci vám povedia, že keď takéto diaľnice skončia s 10-percentným navýšením naviac prácami, tak to je ako v rámci nejakej normy. Čo sa týka toho, či môžu za to nízke ceny, alebo nemôžu za to nízke ceny, na tej konferencii, ktorá bola na CONECO pred týždňom, boli tam tí riaditelia firiem, dostalo 100 riaditeľov firiem aj hlasovacie zariadenie, kde mohli hlasovať o jednotlivých otázkach. A bola tam otázka, prečo teda veľkí investori nevyplácajú, teda veľké stavebné firmy nevyplácajú svojich subdodávateľov. Bolo tam 6 alebo 7 odpovedí. Vyhrala odpoveď, že tieto veľké stavebné firmy si vykrývajú straty z iných zákaziek plus používajú tieto objemy financií na svoje vlastné benefity. Nízke ceny skončili až na druhom mieste. To bolo 100 riaditeľov firiem. To nehovorím ja, to hovorili oni. Tí, ktorí poznajú a ktorí robia na tých stavbách. Lebo títo subdodávatelia veľakrát robia, boli by ste prekvapení, za polovičné ceny oproti tým, čo fakturuje hlavný dodávateľ. Tak mi povedzte, hlavný dodávateľ dostane svoju čiastku, 100-percentnú, dostane ju od štátu zaplatenú, subdodávateľ, ktorý to v skutočnosti urobí, má dostať polovičku a ani toto, ho nevyplatí. Je problém nízka mzda, za ktorú hlavný dodávateľ obstaral stavbu? Samozrejme, že nie. Samozrejme, že dobrovoľne da... (Prerušenie vystúpenia časomerom.)
Kolesík, Andrej, poslanec NR SR (2012-12-07):
Ďakujem, pani predsedajúca. Ďakujem, pán poslanec Mikloško, za váš výpočet. Boli to zaujímavé informácie, ale boli neúplné. Treba povedať, alebo spomenúť aj mnohé iné dotačné schémy a programy Úradu vlády, ktorý častokrát je len administrátorom finančných prostriedkov, ktoré sú poskytované, ktorých zdroje sú úplne niekde inde, či už sú to európske peniaze, alebo rôzne dotačné mechanizmy, ktoré vychádzajú z rôznych medzinárodných zmlúv. Zabudli ste spomenúť aj také, podľa môjho názoru záslužné aktivity, akými je podpora nediskriminácie v našej spoločnosti, interkulturálneho dialógu, ako je Akčný plán predchádzania všetkým formách diskriminácie, rasizmu, xenofóbie, antisemitizmu a ostatných prejavov intolerancie. Takisto Úrad vlády sponzoruje pripomínanie si holokaustu. Aj tu sú podľa vás všetko negatívne veci? A viete, veci, ktoré ste vy vytkli Úradu vlády ako podporné, to je častokrát otázka individuálneho názoru. Ďakujem.
Drobný, Stanislav, poslanec NR SR (2018-10-24):
Ďakujem. Pán predsedajúci, dajte hlasovať o ďalšom, že návrh prerokujeme v druhom čítaní.
Dzurinda, Mikuláš, minister zahraničných vecí SR (2011-03-31):
My východniari hovoríme „neda še“, ale som ochotný vám to, pán poslanec Rafaj, prísť povedať. Zásadne nemali sme tú informáciu. Nemali. Súkromná aktivita. Na súkromnom pozemku.
Bugár, Béla, podpredseda NR SR (2017-03-22):
Pani poslankyňa Gaborčáková, nech sa páči.
Pčolinský, Peter, podpredseda NR SR (2023-05-25):
S faktickou poznámkou pán poslanec Štefan Kuffa.
Beluský, Martin, poslanec NR SR (2018-05-28):
Ďakujem za slovo. Pochod za život bol po vzniku Slovenskej republiky najmasovejším pochodom alebo najväčším zhromaždením občanov na Slovensku v histórii, napriek tomu si nezaslúžil takú veľkú mediálnu pozornosť, ako si zaslúžili ešte donedávna organizované pochody Za slušné Slovensko. Otázka je prečo. Hovoril si aj o tom, že po predložení tejto novely zákona vznikla na Slovensku mediálna hystéria. Ja som bol ale veľmi prekvapený, že sa táto hystéria ani tak netýkala obsahu tohto návrhu zákona ako skôr jeho formy, teda toho, kto tento návrh zákona predložil, kto si dovolil predložiť takýto návrh zákona. Vo svojom príspevku si kritizoval, že médiá lobujú proti nášmu návrhu zákona, ale ja sa im nečudujem, keď ešte v piatok sme prerokovali návrh zákona, ktorý mal za cieľ odhaliť financovanie a označiť ich mecenášov nálepkou „Pozor, zahraničný agent!“. Oni nemajú žiadnu zodpovednosť voči spoločnosti. Ich cieľom nie je pomáhať ani objektívne informovať, ale iba slúžiť. Slúžiť protislovenským a protinárodným záujmom. Každopádne myslím si, že si verejnosť urobí sama obraz o článkoch týchto „novinárov“ a nám ostatným iba ostáva ignorovať a robiť si svoju prácu naďalej. Ďakujem.
Grendel, Gábor, podpredseda NR SR (2021-05-13):
Vyhlasujem rozpravu za skončenú. Chce zaujať stanovisko pán navrhovateľ? Nie. Pán spravodajca? Takisto nie. Prerušujem rokovanie o tomto bode programu. Ďalším bodom je návrh vlády na skrátené legislatívne konanie o vládnom návrhu zákona, ktorým sa dopĺňa zákon č. 62/2020 Z. z. o niektorých mimoriadnych opatreniach v súvislosti so šírením nebezpečnej nákazlivej ľudskej choroby COVID-19 a v justícii a ktorým sa menia a dopĺňajú niektoré zákony v znení neskorších predpisov . Návrh vlády je pod tlačou 534. Prosím pani ministerku spravodlivosti Slovenskej republiky Máriu Kolíkovú, aby návrh vlády odôvodnila.
Glváč, Martin, podpredseda NR SR (2016-11-24):
Ďakujem. Ďalší v rozprave vystúpi pán poslanec Krajčí.
Martvoň, Anton, poslanec NR SR (2015-01-28):
Pán poslanec Hlina, no čo sa týka toho vášho slzného plynu alebo slzotvorného plynu, ja ho, odkedy ste ma napadli, nosím so sebou, už pre istotu, ak by to pána Hlinu znova Druhý moment. Pán Hlina, vy sa tu tvárite ako človek, ktorý proste poukazuje na nespravodlivosť, aký ste vy správny, ako všetko robíte poctivo. No ja vám poviem jeden príklad. U vás našli diviaka, malého diviaka, ktorého ste zdôvodnili, že ste ho našli v lese, že sa oň staráte. Výsledok konania u vás bolo, že ste dostali drobnú pokutu a vám to zlegalizovali. Niečo obdobné sa stalo minulý týždeň, poukázali na to Topky.sk, v Tornali. To je na Gemeri, ak by ste nevedeli, pán Hlina, kde 55-ročný pán našiel srnčeka. Viete, ako to dopadlo? Vyšetrujú ho pre prečin pytliactva. To je rozdiel medzi bežným človekom a vami. Vy dostanete pokutu, ešte vám to zlegalizujú, a bežný 55-ročný človek v Tornali je za to stíhaný, trestne stíhaný. Čiže takýto ste vy, pán Hlina. A s tým kaserom, ja doporučujem všetkým ostatným kolegom, aby si ho tiež tu zaobstarali, pokiaľ ste vy v parlamente. A myslím si, že boli to aj kolegyne z opozície, ktoré sa vyjadrili, že každý sa vás potencionálne obáva, že či vám náhodou neprepne a na niekoho nezaútočíte. Toľko z mojej strany.
Jurinová, Erika, podpredsedníčka NR SR (2013-04-16):
Pán poslanec Uhliarik.
Mikloš, Ivan, podpredseda vlády a minister financií SR (2011-05-26):
Tak, presne tak. (Potlesk.) Pán podpredseda, ty tomu rozumieš už dlhé roky, takže je to presne tak, ako hovoríš.
Danko, Andrej, podpredseda NR SR (2024-01-19):
Poslanec Dostál.
Goga, Ľudovít, poslanec NR SR (2017-03-30):
Ďakujem za slovo. Ja musím potvrdiť slová pána poslanca Sopka, kedy aj my pri výjazdoch po Slovensku, kedy sme boli aj vo väčších mestách, aj v obciach na východe, na strednom Slovensku, sme sa častokrát stretli s aktívnym, pozitívnym prístupom a komunikáciou medzi starostom obce a riaditeľom alebo riaditeľkou školy. A v týchto prípadoch boli aj výsledky žiakov a dochádzka na veľmi slušnej úrovni, bez ohľadu na to, či to bolo v obciach, kde bol, prevážalo nejaké menšinové etnikum, alebo tak. A to znamená, že častokrát nerozhoduje, či je riaditeľ pedagóg alebo manažér, dôležité je, ako dobre pozná lokálne prostredie.
Hrnčiar, Andrej, podpredseda NR SR (2016-12-01):
Ďakujem. V zmysle rokovacieho poriadku o slovo požiadal spravodajca, nech sa páči, pán poslanec Čaplovič.
Hrnčiar, Andrej, podpredseda NR SR (2016-09-14):
Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Eugenovi Jurzycovi.
Senko, Ján, poslanec NR SR (2018-05-15):
Keďže sme odhlasovali body zo spoločnej správy a hlasovali sme aj o podanom pozmeňujúcom návrhu, pán podpredseda, dajte hlasovať o tom, že návrh zákona prerokujeme v treťom čítaní ihneď.
B. Bugár, podpredseda NR SR: (2005-02-03):
(Hlasovanie.) Prítomných 140 poslancov, za 74, proti 30, zdržalo sa 36. Konštatujem, že prvý návrh pani poslankyne Plhákovej sme schválili. Nech sa páči.
Kočiš, Eduard, poslanec NR SR (2021-07-02):
Ďakujem pekne za slovo, pán predsedajúci. Bolo tu iba opäť pokračovanie hodnotového príspevku Filipa Kuffu, ktorý je naozaj odborník na lesné hospodárstvo a vo svojom príspevku to jasne deklaroval a prezentoval. Otázky, resp. odpovede o tom, že lesník je podľa niektorých ekoteroristov, ktorí sa nazývajú ekoaktivistami, iba nejaký zlodej, nejaký chrapúň, ktorý chce zničiť les, chce zdevastovať jeho prirodzenú funkciu, chce okradnúť našu spoločnosť iba o drevnú hmotu a nejakým škaredým spôsobom sa nabaľovať, to je taká chorá utopistická predstava, ktorá je úplne nereálna a totálne scestná. Ľudia, ktorí naozaj žijú v regiónoch a vo, v oblastiach, kde je lesné hospodárstvo dlhotrvajúce, drevospracujúci priemysel funguje, tí by vám o tom vedeli rozprávať celé týždne. Ale ľudia, ktorí naozaj o lese vedia iba to, že rastie, a idú sa vyjadrovať k tejto vysokoodbornej problematike, si myslím, že nemajú k tejto záležitosti veľmi čo povedať. Mäkký turizmus, to je taká ďalšia rozprávka a taká ďalšia utópia. V krajinách, ktoré sú naozaj lesohospodársky a drevospracujúco na veľmi vysokých priečkach v rámci sveta, dokáže fungovať mäkký turizmus v peknej symbióze s drevospracujúcim priemyslom, ale to by nesmeli byť na ministerstve životného prostredia, tak ako kolega Kuffa povedal, ekoteroristické bunky Progresívneho Slovenska, SPOLU, ako sú Hojsík, Wiezik, Smatana, Lukáč, Baláž a podobní psychopati, ktorým vôbec nejde o ochranu prírody, o ochranu lesa, o ochranu krajiny, im ide iba o nejakú utópiu, ktorú si vo svojej chorej hlave vysnívali, a teraz, keď majú príležitosť, ju idú prezentovať. Vážené kolegyne, vážení kolegovia, skúsme spolu tomuto zabrániť.
Laurenčík, Milan, podpredseda NR SR (2021-11-05):
(Zaznievanie gongu.) Vážené panie poslankyne, vážení páni poslanci, otváram jedenásty rokovací deň 48. schôdze Národnej rady Slovenskej republiky. O ospravedlnenie neúčasti na dnešnom rokovaní 
48. schôdze Národnej rady Slovenskej republiky požiadali páni poslanci: Lucia Drábiková, Dušan Galis, Alexandra Pivková, Boris Susko, Vojtech Tóth. O ospravedlnenie z dôvodu práceneschopnosti požiadal poslanec Ján Ferenčák. Na zahraničnej pracovnej ceste je pán poslanec Miroslav Žiak. Budeme pokračovať v prerušenej rozprave v druhom čítaní o návrhu skupiny poslancov na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny, tlač 591. Prosím pána poslanca Jaromíra Šíbla, aby zaujal miesto určené pre navrhovateľov. Aha, máme alternátora, nech sa páči, a predsedu výboru pre pôdohospodárstvo a životné prostredie pána poslanca Jaroslava Karahutu, aby zaujal miesto určené pre spravodajcu. Obidvaja tak urobili. S faktickými poznámkami na včerajšie vystúpenie pani poslankyni Šofranko sú prihlásení siedmi páni poslanci. Ako prvý s faktickou poznámkou vystúpi pán poslanec Vladimír Zajačik, nech sa páči. (Pokračovanie v rokovaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov a ktorým sa menia a dopĺňajú niektoré zákony , tlač 591.)
Vančo, Branislav, poslanec NR SR (2024-06-13):
Prosím, pán predsedajúci, aby ste dali hlasovať o tom, že Národná rada prerokuje návrh zákona v druhom čítaní.
Nemec, Richard, poslanec NR SR (2020-11-03):
Ďakujem za slovo. (Zaznievanie gongu.) Karol, zhodnotil si to úplne detailne. Je smutné, že tu za SMER a HLAS sedí jedna osoba, ktorá mala faktickú poznámku, ktorá pochádza síce z kultúry a máme toho veľa podobného, ale... (Prerušenie vystúpenia predsedajúcim.)
M. Číž, podpredseda NR SR: (2007-02-09):
(Hlasovanie.) Ruším toto hlasovanie. Ktorí poslanci majú problémy s hlasovacím zariadením? (Odpoveď z pléna.) Pani poslankyňa Vášáryová. Vážení kolegovia od techniky, keby ste to pozreli. Dobre. Je to v poriadku, prosím, vážení kolegovia? (Odpovede z pléna.) Dobre. Takže, vážené kolegyne, kolegovia, poprosím ešte raz spravodajcu, aby uviedol návrh.
Chmelár, Marián, poslanec NR SR (2019-10-23):
V predmetnom zákone ide o problém, že keď zamestnanec stratí prácu, nastupuje štát, ktorý v rámci svojej sociálnej dávky dokáže na malú chvíľu výpadok príjmov nahradiť. Jedinou splniteľnou podmienkou, ktorú zamestnanec, ktorý prišiel o prácu, musí splniť, je, že musel pred prepustením pracovať minimálne dva roky. Štát v rámci tejto sociálnej dávky však nerozlišuje, koľko ktorý prepustený zamestnanec pracoval, a dávka trvá pre všetkých prepustených zamestnancov rovnako. To znamená, že aj občan, ktorý pracoval 2 roky, alebo občan, ktorý odpracoval 20 rokov, majú rovnaké podmienky poberania podpory v nezamestnanosti. Súčasná maximálna doba poberania dávky v nezamestnanosti je 6 mesiacov bez rozdielu od celkovej doby platenia príspevku na poistenie v nezamestnanosti dosiahnutej v príslušnom období. Do navrhovanej novely sa preto ustanovuje princíp zásluhovosti na vyplácanie podpory v nezamestnanosti. Dôvodom ustanovenia tohto princípu je, že starší človek si ťažšie hľadá novú prácu. Nie je to preto, že by nechcel pracovať, ale dnešné, hlavne podnikateľské prostredie na pracovné miesta obsadzuje mladých ľudí, ktorí sú z pochopiteľných dôvodov viac pružnejší v práci. Preto človek, ktorý je starší, je automaticky diskriminovaný pred mladšou pracovnou silou. Hľadanie novej pracovnej príležitosti je pre neho zdĺhavejší proces a máme zato, že ak sa podieľal na platení sociálnych odvodov dlhodobo, dlhšiu dobu, štát by mu, by mu mal ponúknuť vhodné podmienky na aktívne hľadanie si novej práce. Podpora v nezamestnanosti sa bude poskytovať evidovanému nezamestnanému v závislosti od celkovej doby platenia príspevku na poistenie v nezamestnanosti dosiahnutej v príslušnom období, a to nasledovne: – pri odpracovaní do 15 rokov po dobu 6 mesiacov, – pri odpracovaní od 15 do 25 rokov po dobu 9 mesiacov, – a pri odpracovaní viac ako 25 rokov po dobu 12 mesiacov. Dôvodom zvyšovania doby poberania podpory v nezamestnanosti je najmä zavedenie princípu zásluhovosti a takisto to, že ľudia, ktorí odpracujú viac rokov, majú väčší problém si nájsť nové pracovné miesto s ohľadom na ich vek. Pri predĺžení doby podpory poberania dávky budú mať ľudia možnosť nájsť si dobrú prácu, dobrú a primeranú prácu. Predkladaný návrh zákona je v súlade s Ústavou Slovenskej republiky, s ústavnými zákonmi a s ostatnými všeobecne záväznými predpismi Slovenskej republiky. Ďakujem.
P. Paška, predseda NR SR: (2007-10-19):
Pán poslanec Janiš, taktiež procedurálny návrh.
Jurinová, Erika, podpredsedníčka NR SR (2014-03-28):
Pán poslanec Škripek.
Lipšic, Daniel, poslanec NR SR (2014-11-08):
Pani predsedajúca, to je podľa mňa trošku vážnejšia vec, lebo podľa našej ústavy a zákona o rokovacom poriadku sú schôdze Národnej rady verejné. A verejnosť znamená, že sa aj prenášajú cez internet. Toto nie je utajovaná schôdza. A to znamená, že ak technici len uvedú, keď nejde prenos, že dôvod, napríklad, že vystupuje opozičný poslanec, to, dobre (reakcia z pléna), proste tak, tak to si myslím, že to nie je verejnosť schôdze. Preto vás chcem osobne poprosiť, keďže naozaj ide o to, aby tie schôdze boli verejné a teda by mala  k nim verejnosť prístup, aby sa buď naozaj urobila náprava, alebo sa na tých päť minút prerušila schôdza. V tejto dobe asi nie je problém technicky zabezpečiť prenos cez internet tohoto pléna. Ale, ale schôdze sú verejné, a tým, že ten live stream nejde, je porušovaná podľa mojej mienky ústava a zákon o rokovacom poriadku. Tie schôdze proste nie sú verejné.
M. Hort, podpredseda NR SR: (2008-01-31):
Vyhlasujem teraz rozpravu za ukončenú. Chcem sa spýtať, pán minister, chcete reagovať. Poprosím teraz, ale ešte predtým, než vám dám slovo, pretože sa napĺňa 11.00 hodina, kedy by sme mali hlasovať, je všeobecný súhlas, aby sme vystúpením pána ministra, prípadne spravodajcu ukončili tento bod a potom hlasovali? (Súhlasná reakcia pléna.) Ďakujem pekne. Pán minister, nech sa páči.
A. Belousovová, podpredsedníčka NR SR: (2008-12-02):
Pán poslanec Rydlo, budete reagovať na faktické poznámky? Nech sa páči.
Figeľ, Ján, podpredseda NR SR (2012-12-06):
Ďakujem pekne. Keďže je takmer 18.30 hod., čo je aj podľa pozvánky čas rozsvietenia vianočného stromčeka, spolu s pánom predsedom vás pozývame na túto slávnostnú udalosť. Je tam aj ponuka pozdraviť sa pohárom vianočného punču. Platí to aj pre poslancov. Myslím, že aj pre hostí. Pán predseda, chceš niečo dodať? (Odpoveď predsedu Národnej rady SR Pavla Pašku: Nie.) Takže končím dnešné rokovanie, pokračujeme zajtra v prerušenej rozprave. Pekný večer. (Prerušenie rokovania o 18.30 hodine.)
Kaník, Ľudovít, poslanec NR SR (2013-05-30):
Vysoké ceny elektrickej energie je jeden z najvážnejších problémov, ktorý dnes hospodárstvo má. Je to významný faktor rastu nezamestnanosti, upozornili sme na to mnohokrát. Je to súčasťou tých piatich nevyhnutných opatrení, ktoré by skrotili nezamestnanosť, a preto je naozaj nevyhnutné s tým niečo robiť. Ja vnímam, že si to uvedomuje aj vláda. A zároveň je absolútna pravda, že rieši problém, ktorý sama spôsobila svojou naozaj zlou regulačnou politikou a zlým spôsobom, akým k celej tejto problematike prvá Ficova vláda pristúpila. Takže ja vítam každé, každé návrhy, všetky návrhy, ktoré by k tomu smerovali, ale naozaj tento problém je veľmi vážny a veľmi nebezpečný pre mnohé podniky na Slovensku, ktoré tu sú. Mnohé veľké podniky stoja na hrane prežitia a na hrane toho, či vôbec v budúcnosti budú, a stovky alebo tisícky pracovných miest sú dnes ohrozené práve vďaka tomu, že máme najvyššiu cenu elektrickej energie v rámci EÚ.
Šipoš, Michal, poslanec NR SR (2024-06-26):
Pán poslanec Mikulec, veľmi dobre si to zhrnul a ja by som chcel vyzdvihnúť hlavne, ako si hovoril o tom, v čom a v akých svetoch žijú naši politickí protivníci, resp. vládni poslanci, a v akom svete žijeme my, ľudia, poslanci opozície, a ľudia, ktorí nás volia, ktorí nám veria. A ich svet jednoznačne reprezentuje spolupráca s organizovaným zločinom. To sme videli, kedy konečne polícia mala na tri a pol roka rozviazané ruky a konečne vyšetrovatelia, prokurátori, sudcovia mohli slobodne konať. Vtedy sa to jasne ukázalo. Vidno, ako ich svet reprezentuje extrémista Bombic, Danny Kollár, ktorý šíri nenávisť, zlobu, nadávky, ktorý sa vyhráža fyzickým násilím. Minister vnútra chodí diskutovať s týmto človekom. Minister obrany ho obhajuje, aký to je super influencer. Vidíme, kto obhajuje týchto našich koaličných poslancov. Ľudia, ktorí obhajujú najväčších zločincov, ako Para a spol. Ich pracovnou metódou je klamať, ich pracovnou metódou sú používať dezinformácie, hoaxy, vymýšľať si. Keď každý vie, že Rusko napadlo Ukrajinu, tak oni budú proste obhajovať a budú na strane Ruska. A náš svet, náš svet reprezentuje novinár Ján Kuciak so svojou snúbenicou slečnou Kušnírovou, ktorí museli zomrieť za to, že poukazovali a poukazoval ten novinár práve na kauzy, ktoré páchali oni. Náš svet reprezentuje boj za spravodlivosť, boj proti korupcii. Pri konflikte Rusko a Ukrajina sme na strane toho slabšieho, toho napadnutého, čiže Ukrajiny, a hovoríme to vždy. A takto by som mohol pokračovať ďalej. Náš svet, ich... (Prerušenie vystúpenia časomerom.)
K. Tóthová, poslankyňa: (2005-07-06):
Ďalej ešte sa chcem dotknúť časti o zodpovednostný systém. Sú tam dosť veľké pokuty, 500 000 korún napríklad. To je priestupok. Tam je zrejmé, že začína konanie ex offo. Ale u iných konaní, kde bude postupovať a riešiť vec obvodný úrad, pán minister, zrejme bude aj návrhová zásada. Aká bude otázka, ťažisko dôkazného bremena? Navrhovateľ bude povinný preukázať aj nejaké dôkazy? Alebo len dá návrh a teraz mocte sa, trápte sa, aby ste sa vyvinili. Aký bude právny režim tohto konania? To je otázka, pán minister! Bez nej nepovažujem právnu úpravu za dostatočnú, lebo navrhovateľ má vždy uviesť aj dôkazy. Aj tu bude potrebné?
Pčolinský, Peter, podpredseda NR SR (2023-03-30):
Chcete doplňujúcu otázku? Nie. Ideme na štvrtú otázku, z toho tretiu otázku pána poslanca Dostála a tá znie: „V odpovedi na interpeláciu, ktorú som vám adresoval ohľadom nominácie poslanca OĽANO pána Ňarjaša do predstavenstva spoločnosti TIPOS, ste uviedli, že sa s pánom Ňarjašom plánujete stretnúť počas marcovej schôdze a vyriešiť jeho pôsobenie v TIPOS-e. Mohli by ste, prosím, verejnosti povedať, ako ste vyriešili ďalšie pôsobenie pána poslanca v predstavenstve spoločnosti TIPOS?“ Nech sa páči.
Kollár, Boris, predseda NR SR (2022-10-11):
Pani poslankyňa, nechal som vám to prečítať, vy veľmi dobre viete, ja s tým súhlasím, podľa mňa väčšina tohto pléna s tým, čo ste čítali, súhlasí, ale musí to mať nejaké náležitosti, to bude mať samostatnú tlač, treba na to, treba to zaradiť do schôdze, treba tri poslanecké kluby na to. Takže ja pevne verím, že do najbližšej schôdze to pripravíte, takže o tomto nedávam ani hlasovať. Ale s tým absolútne som... (reakcia z pléna). Dobre, po hlasovaní to budeme riešiť, budeme dávať hlasovať o vašej námietke. Takže teraz zisťujeme, že je teda 84 poslancov, teda Národná rada je schopná uznášať sa a pristúpime k hlasovaniu v prvom čítaní o vládnom návrhu zákona, ktorým sa mení zákon č. 534/2021 Z. z. o štátnom rozpočte na rok 2022 (tlač 1203). Dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Jozefovi Hlinkovi, aby uviedol hlasovanie. (Reakcie z pléna.) Teraz ideme hlasovať o rozpočte. (Ruch v sále.) Nech sa páči, pán poslanec, máte slovo.
Brocka, Július, poslanec NR SR (2010-12-16):
Pán poslanec Přidal, keď ste hovorili o tom, akí boli babráci aj minister Vážny alebo predseda vlády Fico, tak ja by som vás doplnil aj v tom, že keď zbabrali mýtny tender, tak keď mal byť spustený, minister Vážny sa vtedy schoval do tej skrýše, ako ste to odporúčali. On bol dokonca na dovolenke, on nebol ani pri spustení toho tendra, neuvedomoval si vážnosť situácie. Ale nakoniec, veď v tomto mal on vzor vo svojom premiérovi. Keď Slovensko bolo postihnuté odstavením dodávok plynu z ruskej strany, tak on v tom čase prepustil zo služieb ministra zahraničných vecí. Slovensko nemalo ani ministra zahraničných vecí vtedy. A nebyť českého premiéra, ktorý sa vtedy najviac angažoval v otázke obnovenia dodávok plynu, tak ani Európska únia by sa tým nezaoberala. Proste to boli takí odborníci, to boli takí odborníci, ktorí nám idú teraz vyťahovať triesku z oka, a pritom im brvno z neho trčí.
B. Bugár, podpredseda NR SR: (2004-03-03):
(Hlasovanie.) Prítomných je 129 poslancov, za návrh 127, zdržali sa 2. Konštatujem, že Národná rada pridelila vládny návrh zákona výborom, určila gestorský výbor, ako aj lehoty výborom potrebné na jeho prerokovanie v druhom čítaní. Pristúpime k hlasovaniu o vládnom návrhu zákona o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) (tlač 566). Pán predseda výboru Nagy, nech sa páči, máte slovo.
Kollár, Boris, predseda NR SR (2023-05-10):
Hlasujeme o skrátení lehoty. Prosím, prezentujme sa a hlasujeme. (Hlasovanie.) Prítomných 141, za 100, proti 37, 3 sa zdržali, 1 nehlasoval. Uvedený návrh sme schválili.
V. Veteška, podpredseda NR SR: (2004-06-17):
Teraz má slovo pán poslanec Tkáč. V. Tkáč, poslanec: Ďakujem, pán predsedajúci. Vzhľadom na to, že minister práce predložil podklady pre rokovanie a pre plynulosť tejto schôdze, zvolávam mimoriadne rokovanie výboru pre sociálne veci a bývanie o 12.00 hodine. Ďakujem.
Kollár, Jozef, poslanec NR SR (2010-10-13):
Veľmi stručne. Tým, že si pán poslanec Ondruš obliekol dnes tú oranžovú vestu, vlastne priznal farbu červenú, trošku zosvetlenú na oranžovú, priznal, že kolaboroval SMER a bývalá vláda s odborármi a, vice versa, odborári kolaborovali s nimi. Ale čo je zaujímavé, je, že dneska sa platy odborárskych predákov na Slovensku pohybujú v úrovni, ja to poviem úplne konkrétne, aby som neporušil zákon o ochrane osobných údajov, nebudem hovoriť meno a číslo, ale to poviem, v intervale od 2 100 do 2 500 eur mesačne. Hovorím o mesačnej mzde. Na to ešte určite prichádzajú nejaké odmeny koncoročné, také a onaké. Takže, prosím vás pekne, do výšky 2 500 eur sú dneska mesačné platy odborárskych bossov. A preto ich tu verejne vyzývam, aby oni tak ako sudcovia, tak ako ministri, členovia vlády, tak ako teraz diskutujeme v parlamente, budeme o chvíľočku diskutovať o spôsobe úpravy našich platov, aj odborárski predáci prejavili skutočnú, nie falošnú solidaritu ako včera na tom mítingu, ale skutočnú solidaritu s tým, čo sa deje momentálne na Slovensku, a dali si sami návrh na zníženie platov. Ak to bude aspoň o 10 %, tak ja im osobne budem aplaudovať. Ďakujem. (Potlesk.)
B. Bugár, podpredseda NR SR: (2004-12-09):
Prerušujem rokovanie o tomto bode programu. V rokovaní budeme pokračovať ďalším bodom, a to druhým čítaním o vládnom návrhu zákona o správcoch a o zmene a doplnení niektorých predpisov (tlač 836). Spoločnú správu výborov máte v tlači 836a. Prosím teraz pána podpredsedu vlády a ministra spravodlivosti Daniela Lipšica, aby vládny návrh zákona odôvodnil. Nech sa páči.
Paška, Pavol, predseda NR SR (2012-09-20):
Ďakujem pekne, pán poslanec. Faktická poznámka, pani spravodajkyňa. Končím možnosť sa prihlásiť.
Paška, Pavol, predseda NR SR (2012-10-23):
(Hlasovanie.) 140 prítomných, 132 bolo za, 7 sa zdržalo, 1 nehlasoval. Návrhy sme schválili. Ďakujem pekne. Pán poslanec Petráš uvedie v prvom čítaní hlasovanie o vládnom návrhu zákona o medzinárodnej pomoci a spolupráci pri správe daní. Je to tlač 237.
Laššáková, Jana, podpredsedníčka NR SR (2012-06-28):
Pani poslankyňa, chcete položiť doplňujúcu otázku? Vidím, že kyve hlavou áno. Nech sa páči, pani poslankyňa, v rozsahu dvoch minút.
Martvoň, Anton, poslanec NR SR (2013-09-06):
Ďakujem pekne. Pán predseda Hrušovský, ja si vás veľmi vážim. Vaše vystúpenia sú vždy veľmi kvalitné, a preto budem sa snažiť reagovať iba odborne alebo teda kvázi teda odborne. Pán Hrušovský, no ja s vami nesúhlasím, že by tá diskusia bola iba tridsať dní. V podstate tá diskusia je tu už skoro tri roky ohľadne týchto volebných kódexov, o potrebe ich zmeny alebo vytvorenia jedného spoločného volebného kódexu. Na akademických pôdach pri každej konferencii, ktorá sa týka ústavného práva, vystupujú vždy odborníci práve na túto tému s príspevkami. Čiže myslím si, že pokiaľ už tri roky sa diskutuje, dá sa povedať, za vašej vlády už začala aj tá diskusia, tým, že sa vytvorila tá komisia na ministerstve vnútra, tak myslím si, že tridsať dní je dostatočný čas na to, aby sa všetky tie poznatky, pripomienky, námietky alebo nápady zozbierali a dali dohromady. Samozrejme, ja zase plne podporujem ministerstvo vnútra v tom, že práve prišlo teraz s touto novelou, nakoľko máme to ako strana SMER aj v programovom vyhlásení vlády. A je práve namieste, že to chceme riešiť. Čiže ja by som sa nebál toho, že bude iba tých tridsať dní. V podstate diskutuje sa už o tom, ako som povedal, tri roky. Len treba už tú prácu nejako dokončiť alebo teda pustiť sa do tej práce ešte aktívnejšie, ako už iba diskutovať. Čiže ja preto návrh zákona podporím a myslím si, že za tých tridsať dní sa to stihne pekne vydiskutovať.
Paška, Pavol, predseda NR SR (2012-10-24):
Pán poslanec Poliačik.
Bugár, Béla, podpredseda NR SR (2018-12-04):
Prezentujme sa a hlasujme o návrhu zákona. (Hlasovanie.) Prítomných 145, za 107, proti 20, zdržalo sa 18 poslancov. Návrh sme schválili. Prosím teraz pána poslanca Buriana, aby uviedol hlasovanie v druhom čítaní o návrhu skupiny poslancov na vydanie zákona, ktorým sa mení a dopĺňa zákon č. 544/2010 Z. z. o dotáciách v pôsobnosti ministerstva práce, sociálnych vecí a rodiny (tlač 1160). [Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov a ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov , tlač 1160.]
Blaha, Ľuboš, poslanec NR SR (2019-09-19):
Ďakujem. Dovoľte iba kolegom z európskeho výboru pripomenúť, že o 12.00 máme v miestnosti č. 149 rokovanie. Ďakujem pekne.
Zelník, Štefan, poslanec NR SR (2017-03-23):
Ďakujem pekne za slovo, vážený pán podpredseda. Samozrejme, že ochrana pitnej vody je záujmom všetkých nás a ja len chcem sľúbiť pani poslankyni, že keď to budeme prerokovávať na výbore pre zdravotníctvo, tak pozveme všetkých kompetentných a, samozrejme, budú vítaní aj ostatní poslanci, pretože toto nemôže byť len záležitosťou nejakej skupiny poslancov, ale je dobré, ak prídu s názormi všetci tí, ktorí sa do toho vyznajú. A ja sa budem snažiť, aby sme zabezpečili naozaj širokú odbornú verejnosť na takomto zasadnutí.
Paška, Pavol, predseda NR SR (2012-08-06):
Pán poslanec Mihál, vaša reakcia na faktické poznámky.
Pellegrini, Peter, predseda NR SR (2014-11-26):
Prezentujme sa a hlasujme o bodoch spoločnej správy, tak ako predniesol návrh pán spravodajca, s odporúčaním gestorského výboru schváliť. (Hlasovanie.) Prítomných 139 poslancov, za hlasovalo 80, zdržalo sa 59. Konštatujem, že sme schválili body spoločnej správy tak, ako uviedol pán spravodajca.
Zemanová, Anna, poslankyňa NR SR (2021-11-30):
Vážený pán predseda, v rozprave vystúpil pán poslanec Krúpa, ktorý podal pozmeňujúci a doplňujúci návrh. Keďže pozmeňujúci návrh bol podaný v rámci dnešnej rozpravy, dajte, prosím, hlasovať najprv o skrátení lehoty podľa § 83 ods. 4 rokovacieho poriadku.
Érsek, Árpád, minister dopravy, výstavby a regionálneho rozvoja SR (2016-11-28):
Ďakujem za slovo. Vážený pán predsedajúci, poslankyne, poslanci, na rokovanie Národnej rady Slovenskej republiky predkladám vládny návrh zákona, ktorým sa mení a dopĺňa článok, zákon č. 524/2009 Z. z. o doprave na dráhach a v znení neskorších predpisov. Predloženým návrhom zákona sa do právneho poriadku Slovenskej republiky transportuje smernica Komisie 2016/882 Európskej únie z 1. júna 2016, ktorou sa mení smernica Európskeho parlamentu a Rady 2007/59/EÚ, pokiaľ ide o jazykové požiadavky, ktorej transpozičná lehota je 1. júla 2016. Transpozíciou predmetnej smernice sa zmierňuje požiadavka na úroveň jazykových znalostí pre rušňovodičov, ktorí zachádzajú iba do pohraničnej prechodovej, prechodovej stanice susedného členského štátu za predpokladu zavedenia dostatočných opatrení na zabezpečenie komunikácie medzi dotknutými rušňovodičmi a manažérom infraštruktúry. Predkladaný návrh zákona je v súlade s Ústavou Slovenskej republiky, ústavnými zákonmi, ostatnými všeobecnými záväznými právnymi predpismi platnými v Slovenskej republike, s medzinárodnými zmluvami, ktorými je Slovenská republika viazaná, ako aj s právom Európskej únie. Návrh nebude mať žiadny dopad ani vplyvy na rozpočet verejnej správy, na podnikateľské prostredie, na životné prostredie. Vážené panie poslankyne, poslanci, dovoľujem si vás požiadať o podporu predloženého zákona. Ďakujem, skončil som.
Laurenčík, Milan, podpredseda NR SR (2022-02-25):
Poslednú faktickú poznámku k tomuto príspevku má pani poslankyňa Jana Bittó Cigániková. Nech sa páči.
Kuriak, Milan, poslanec NR SR (2023-01-24):
Pán Pellegrini, často ste na našu adresu používali slovo demokrati, demokracia, akí sme nedemokrati. Vy máte plné ústa rečí o demokracii, ale iba o takzvanej. Dokonca máte ju v názve strany – demokracia, dokonca sociálna. Pre mňa, a nielen pre mňa, ste stále HLAS SMER-u, aj keď to nechcete priznať a tvárite sa, že ste nejaká nová strana. Určite nie ste. Ale tento ťah vám veľmi dobre vyšiel, naozaj, že ste sa doslova zachránili na poslednú chvíľu z potápajúcej lode, že máte dobrých marketérov. No ale vo voľbách, do volieb je ešte dosť ďaleko, takže vo voľbách určite neuspejete, a tie prieskumy, tomu tak dávam váhu maximálne na 50 %. Podľa vás vám pripomíname zraneného oslíka. Dúfam, že ste neurazili jedného z vašich kolegov. Ja poviem toľko, keď my vám pripomíname oslíka, viete, koho mi pripomínate vy a vaši kolegovia? Stále hovorím o strane SMER, hej, lebo HLAS, to je len taká, taká náplasť. Ja keď vás vidím, pán Pellegrini, a kohokoľvek z vašich kolegov, tak mi pripomínate jedného z 83 kolesíkovcov. Toto, toto priezvisko, je mi aj trošku ľúto vášho kolegu Kolesíka, že, že to používali mnohí ľudia a zneužívali, ale naozaj vy mi pripomínate a vaši kolegovia 83 kolesíkovcov. Vy vtedy, keď ste mali jednosmernú, doslova jednosmernú väčšinu v parlamente, prečo ste nemali takú guráž meniť zákony, meniť ústavu pre dobro ľudí? Prečo ste vtedy, keď ste mali parlamentnú väčšinu, prečo ste to zneužívali na nehorázne... (Prerušenie vystúpenia časomerom.)
R. Chmel, minister kultúry SR: (2003-10-22):
Cieľom navrhovanej úpravy je zladiť úroveň poskytovanej ochrany so súčasným vysokým štandardom v tradičných krajinách s trhovou ekonomikou. Z hľadiska zlučiteľnosti autorskoprávnej legislatívy s právom Európskej únie navrhovaná úprava rešpektuje pôvodný harmonizačný rámec a zároveň ho v súlade so zoznamom acquis na rok 2001 rozširuje o tzv. informačnú smernicu, ktorá rieši viaceré otázky autorského práva vo vzťahu k internetu a elektronickým zdrojom a upravuje zoznam tradičných zákonných výnimiek z výlučného práva autora, a o smernicu o práve ďalšieho predaja v prospech autora pôvodného umeleckého diela, ktorá sa zaoberá problematikou práva autora na podiele z výnosu za ďalší predaj originálu jeho diela. Navrhovaná úprava novým spôsobom rieši aj otázky súvisiace s dovozom a vývozom tovaru, ktorého šírením by na trhu mohlo dôjsť k porušovaniu autorského práva a práv súvisiacich s autorským právom. Dopĺňa a spresňuje práva a povinnosti jednotlivých subjektov tak, aby zodpovedali kritériám a požiadavkám informačnej smernice a súvisiacim medzinárodným zmluvám. S cieľom vytvoriť zladenú komplexnú úpravu autorskoprávnej problematiky dosiaľ sústredenú v dvoch základných právnych predpisoch, autorskom zákone a zákone o kolektívnej správe, zahŕňa navrhovaná úprava aj úpravu kolektívnej správy. Reflektuje predovšetkým požiadavku informačnej smernice zabezpečiť, aby organizácie kolektívnej správy dosahovali vyššiu úroveň racionalizácie a transparentnosti vo väzbe na súlad so súťažnými pravidlami. Ďakujem pekne, pán predsedajúci.
Sulík, Richard, predseda NR SR (2010-09-07):
Nech sa páči. Veď v poriadku. Dobre, budeme teraz hlasovať o jednotlivých návrhoch na zmenu alebo doplnenie programu a následne budeme hlasovať o programe ako celku. Prvý návrh je návrh od pána Rafaja podať správu o opatreniach k soche, k Svätoplukovi. Prosím, prezentujte sa a hlasujte. (Technický problém.) Dobre, môžeme to uzavrieť s tým zariadením, pán Jarjabek? Takže... (Hlasovanie.) Prítomných 137, hlasovalo za 62, proti 54, zdržalo sa 18, nehlasovali 3. Tento návrh na zmenu programu nebol prijatý. Budeme teraz hlasovať o prvom návrhu pani poslankyne Zmajkovičovej návrh zverejniť, návrh zaradiť do programu, bod o tom, aby boli zverejnené zmluvy aj spred roku 2006. (Nesúhlasná reakcia z pléna.) Prepáčte mi, od 30. 10. 1998 do 4. 6. 2006. Hlasujte, prosím, teraz. (Reakcia z pléna. Technický problém.) Takže poprosím technikov, aby zistili... Pán Jarjabek má nefunkčné hlasovacie zariadenie, či ho u vás vykazuje... A má ešte niekto dojem, že mu nefunguje hlasovacie zariadenie? (Hlasovanie.) Prítomných 136 poslancov, hlasovalo 66 za, 28 proti, 38 sa zdržalo, 4 nehlasovali. Tento návrh na zmenu programu nebol prijatý. Ideme k druhému návrhu pani poslankyne Zmajkovičovej. Je to vyradenie bodu 19 z programu, tlač 67. Hlasujte, prosím, teraz. (Technický problém.) Dobre, takže pán poslanec Jarjabek má naďalej, teda problémy s hlasovaním. Toto hlasovanie je úplne tesné, budeme ho preto opakovať, keď jeho zariadenie bude funkčné. (Reakcie z pléna. Krátka pauza.) Dobre, objavili sme technický problém, prečo pánovi Jarjabkovi nebolo umožnené hlasovať. Chcel použiť kartičku zo 4. volebného obdobia, čiže z minulého. (Smiech v sále.) Dobre, pán Jarjabek, máte už správnu kartičku, prosím vás? Oukej. Ideme na vec. Dobre. Ctené poslankyne, ctení poslanci, zopakujeme posledné hlasovanie... (Nesúhlasná reakcia pléna.) Áno, áno, pán Paška, nech sa páči.
Pčolinský, Peter, podpredseda NR SR (2023-06-20):
S reakciou na faktické pán poslanec Kremský.
Grendel, Gábor, podpredseda NR SR (2022-12-06):
S faktickou poznámkou pán poslanec Kočiš.
Vážny, Ľubomír, generálny riaditeľ Sociálnej poisťovne (2016-11-25):
Ďakujem. Vážený pán predsedajúci, vážené panie poslankyne, páni poslanci, za účelom odstránenia akejkoľvek možnej právnej neistoty oznamujem osobne záujem v zmysle čl. 6 ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v súvislosti s prerokovaným bodom a zároveň konštatujem, že nemám na prerokovávanej veci osobný záujem. A teraz k veci. Vážené panie poslankyne, páni poslanci, na základe § 122 ods. 4 písm. c) bod 2 zákona č. 461/2003 Z. z. o sociálnom poistení predkladám na schválenie návrh rozpočtu Sociálnej poisťovne na rok 2017 a rozpočtový výhľad na roky 2018 a 2019. Návrh rozpočtu schválila vláda Slovenskej republiky 5. októbra 2016 uznesením č. 459/2016. Návrh rozpočtu Sociálnej poisťovne zohľadňuje platný právny stav k termínu spracovania. Zároveň je v ňom premietnutý finančný dopad vládneho návrhu zákona, ktorým sa mení a dopĺňa zákon o sociálnom poistení vo veci zavedenia minimálneho valorizačného percenta (2 %) na určenie pevnej sumy zvyšovania dôchodkových dávok pre rok 2017 a na zvyšovanie úrazových dávok v roku 2017. Tiež je v ňom zohľadnený návrh opatrenia Ministerstva práce, sociálnych vecí a rodiny Slovenskej republiky, ktorým sa ustanovuje počet dní, o ktoré sa predlžuje dôchodkový vek, konkrétne o 76 dní pre rok 2017. Na základe následne schváleného zákona č. 285/2016 Z. z., ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov, ktorý je účinný od 1. 1. 2017, dochádza k nasledovným zmenám, ktoré boli predložené pozmeňujúcim návrhom. Ide o zvýšenie maximálneho vymeriavacieho základu na odvod poistného 
z 5-násobku na 7-násobok, zvýšenie maximálneho vymeriavacieho základu na výpočet dávok nemocenského poistenia z 1,5-násobku na 2-násobok všeobecného vymeriavacieho základu a ďalším zohľadneným vplyvom je pripravovaná novela zákona o sociálnom poistení s účinnosťou od 1. mája 2017, sa zvyšuje percentuálna sadzba materského zo 70 % denného vymeriavacieho základu na 75 % základu. Ako navrhovateľ súhlasím s pozmeňujúcimi návrhmi zo spoločnej správy gestorského výboru. Na základe pozmeňujúcich návrhov sa mení uznesenie k návrhu rozpočtu Sociálnej poisťovne na rok 2017 a rozpočtový výhľad na roky 2018 a 2019 nasledovne: V návrhu rozpočtu Sociálnej poisťovne na rok 2017 sa predpokladá, že zdroje v roku 2017 by mali predstavovať 8,188 mld. eur a výdavky 7,641 mld. eur. V roku 2017 predpokladá Sociálna poisťovňa postúpiť dôchodkovým správcovským spoločnostiam príspevky na starobné dôchodkové sporenie vo výške 520,33 mil. eur. Vážené panie poslankyne a vážení páni poslanci, návrh rozpočtu je vypracovaný v súlade s platnými právnymi predpismi a je zosúladený s návrhom rozpočtu verejnej správy na roky 2017 až 2019. Dovoľujem si požiadať vás o jeho schválenie. Ďakujem.
Laurenčík, Milan, podpredseda NR SR (2021-05-06):
Ďakujem, pán poslanec. Na vaše vystúpenie evidujem dve faktické poznámky. Končím možnosť prihlásiť sa s faktickou poznámkou. Ako prvý vystúpi s faktickou poznámkou pán poslanec Rastislav Schlosár, nech sa páči.
Hrnčiar, Andrej, podpredseda NR SR (2017-04-07):
Ja vás prosím, neurážajte poslancov, pani Cigániková!
Žarnay, Oto, poslanec NR SR (2017-06-16):
Ďakujem pekne. Vážený pán predsedajúci, vážené panie poslankyne, vážení páni poslanci, predkladám dnes Národnej rade Slovenskej republiky do prvého čítania návrh zákona, ktorým sa mení a dopĺňa zákon Národnej rady Slovenskej republiky č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov. Cieľom predkladanej novely zákona je podpora zabezpečenia riadnej školskej dochádzky žiakov a skvalitnenie vedomostnej úrovne žiakov pri prechode do vyššieho ročníka, explicitné zakotvenie práva rodiča alebo zástupcu zariadenia plnoletého dieťaťa na strednej škole na informácie o jeho výchovnovzdelávacích výsledkoch a zamedzenie bezdôvodných absencií plnoletých žiakov na stredných školách. Potreba zákonnej úpravy týchto inštitútov sa môže javiť ako marginálna záležitosť, pretože väčšina z nás a najmä naši rodičia nemuseli riešiť problematiku plnoletých študentov na stredných školách, rovnako ako nemali problém získať informácie o našich študijných výsledkoch. Liberalizácia v prístupe k vzdelávaniu je pozitívny faktor, ale nejednotná právna úprava v rámci tolerančného efektu v prístupe k dochádzke do školy a s tým súvisiaca aj vedomostná úroveň žiakov a študentov prechádzajúcich do vyššieho ročníka je problém. Ten sa odráža v každodennej učiteľskej praxi a zároveň intenzívne negatívne ovplyvňuje celostný prístup k vzdelávaniu a výchove a hlavne v jeho výstupnej fáze. Špecifickosť problematiky navrhovaných zmien a ich dopad budú intenzívne vnímať predovšetkým pedagógovia a riaditelia škôl, ktorí v každodennej praxi riešia dané problémy. Taktiež rodičia, ktorí budú oboznámení s jasnými pravidlami a, samozrejme, aj žiaci a študenti tak, aby jednotnosť pôsobila ako antidiskriminačný faktor bez ohľadu na typ, stupeň či geografickú polohu školy. Bližšie sa k jednotlivým cieľom vyjadrím v rozprave, zatiaľ ďakujem.
Glváč, Martin, podpredseda NR SR (2018-01-31):
Reakcia na faktické poznámky, pán poslanec Budaj.
Pročko, Jozef, poslanec NR SR (2024-01-17):
Ďakujem veľmi pekne. Pán poslanec Sulík, ty si v úvode hneď hovoril, že si kulinár a že rád pečieš pizzu, a keď treba dobrú pizzu upiecť, tak sa musí cesto pripraviť a to cesto musí vykysnúť. Trošku... (rinčanie skla) ťa doplním, mám pravdu, lebo tu vzadu už začali padať z toho poháriky, akú mám pravdu. Trošku ťa doplním, pretože musíš si kúpiť skorej múku. A keď si kúpiš múku, tak potom ten proces toho kysnutia môže ísť. Ale oni na tú ich pizzu, na ten ich zákon tú múku ani nepotrebovali. Oni tú pizzu pečú bez múky. Oni tvrdia, že oni na to nepotrebujú múku, a ten ich, ten ich zákon aj tak vyzerá. Ten ich zákon z tej ich pizze alebo tá, tá ich pizza, ten ich zákon národ nenasýti. Opak je pravdou, národu príde veľmi zle. A nielen to, že príde zle, ale už sme to viackrát počuli tu v rozprave, že to uškodí každému jednému človeku na Slovensku. Hovoril si o tom, že naozaj do jedného, do obrovského jedného balíka dali aj tresty za marihuanu a ťažkých dílerov, ktorí tu roky prinášajú na Slovensko drogy. No podľa mňa to poteší najmä tých, ktorí zo svojho saka vyťahujú sáčky, ktoré, o ktorých tvrdia, že sú to špáratka. A je smutné, že naozaj aj na najvyšších úrovniach, a doslova by som povedal, že na vládnej úrovni sú ľudia, ktorí nosia vo vrecku špáratka, a namiesto toho, aby sprísnili drogové tresty pre drogových dílerov, tak do toho obrovského veľkého balíka dajú aj ľudí, ktorí napríklad pestujú marihuanu len pre svoje zdravotné účely. Je to choré.
P. Hrušovský, predseda NR SR: (2005-07-06):
K. Fajnor, poslanec: Ďakujem pekne, pán predseda. Pán predseda vlády, dovoľte mi jednu vec, kým sa usmievate, pravdepodobne za socializmu sa stala jedna chyba. A ja som ju stále hovoril, keď som v roku 1978 ukončil vysokú školu námornú a plával som po svete, keď som sa vrátil domov, bolo to niečo najkrajšie vrátiť sa domov, a keď som prišiel domov, strašne som nemal rád demagógov, ktorí rozprávali podobné veci ako vy dnes. Medzi iným vám musím povedať, že takí demagógovia mi za starého režimu dali tri stranícke tresty. Pomaly som bol vyhodený zo strany. Ale prosím, je to presne vaša kategória. Pán predseda vlády, mne je veľmi ľúto, ja akceptujem vaše zdatnosti, ktoré boli v básňach atď., v oslavách bývalého režimu. Je mi ľúto, že ste neboli vtedy vonku, pretože bolo treba porovnať režimy, kde bola chyba a v čom sme sa mali zlepšiť. A chcem povedať jednu zásadnú vec. Ak chceme hovoriť o sociálnej spravodlivosti, a my o nej budeme hovoriť, totižto, ak si niekto myslí, že ukradne podnik a zožerie z neho 20 alebo 15 mil. korún, že to je to, že on je ten, ktorý dáva zamestnanie. To nie je pravda, pretože bez tých robotníkov by neurobil nič. A chcem vám povedať jednu vec, tvorba HDP, že ide hore, to je jedna vec, ale ešte neznamená, že sa bude zvyšovať životná úroveň občanov. A to ešte raz zopakujem, musí byť hrubý domáci produkt rozdeľovaný spravodlivo, aby sa zvyšovala životná úroveň občanov. I keď nepočúvate, pán predseda vlády, aj s pánom ministrom Zajacom, ktorý nebyť socializmu, ani tú školu nedokončí. Ďakujem.
Mora, Ján, poslanec NR SR (2018-09-18):
Ďakujem. Takže pod pojmom štátne symboly Slovenskej republiky sa v zmysle čl. 8 Ústavy Slovenskej republiky rozumie štátny znak, štátna vlajka, štátna pečať a štátna hymna Slovenskej republiky. Štátne symboly Slovenskej republiky sú výrazom štátnej suverenity a trvalou pripomienkou významu nezávislej Slovenskej republiky pre celú slovenskú spoločnosť. Ich hanobenie je preto hrubým a nebezpečným prejavom protislovenského extrémizmu. V súčasnej dobe sme svedkami čoraz agresívnejších útokov na štátne symboly Slovenskej republiky. Rôzni pseudoumelci, ako je napríklad Ľuboš Lorenz a Peter Kalmus, úmyselne a verejne hanobia štátny znak Slovenskej republiky formou rôznych vulgárnych karikatúr. Ich správanie pritom ospravedlňujú dokonca významní ústavní činitelia. Na Slovensku pôsobia tiež rôzne organizácie a jednotlivci, ktorí na svojich zhromaždeniach verejne prezentujú preškrtnutý slovenský dvojkríž a šíria tak nenávisť a odpor k Slovensku a Slovákom. Hanobenia štátnych symbolov sa dokonca dopúšťajú aj samotní verejní činitelia, ako napríklad aj poslanec Národnej rady Igor Matovič, ktorý vylepil na vchod do budovy Národnej rady znevážujúcu karikatúru štátneho znaku Slovenskej republiky v tvare opice s banánom. Takéto konanie útočiace vo svojej podstate na základy Slovenskej republiky a štátotvorného slovenského národa je dôsledkom dlhodobej neúcty k štátnym symbolom Slovenskej republiky tak zo strany najrôznejších médií a mimovládnych organizácií, ako aj zo strany štátnych predstaviteľov slúžiacich záujmom cudzej moci. Zákon o hanobení štátnych symbolov je teda nevyhnutné sprísniť, keďže dôrazné nepotrestanie protislovenských aktivistov, napríklad aj tých, ktorých som už spomenul, znamená nebezpečný precedens, kedy budú samozvaní neoliberálni aktivisti narábať so štátnymi symbolmi, ako sa im zachce, bez obáv zo spravodlivého trestu. Vzhľadom na uvedené je nevyhnutné prijať také legislatívne opatrenia, ktoré tvrdo a nekompromisne zabránia tomuto nebezpečnému protispoločenskému, protislovenskému konaniu. V súčasnosti platný Trestný zákon síce postihuje verejné hanobenie akýchkoľvek štátnych symbolov, ale len v rámci trestného činu výtržníctva, pri ktorom nie je určená dolná hranica trestnej sadzby. Páchateľ tak môže v praxi dostať trest odňatia slobody v dĺžke pár dní. Z tohto dôvodu navrhujeme novelizovať Trestný zákon a zaviesť nový trest činu hanobenia štátnych symbolov Slovenskej republiky, ktorý bude podstatne prísnejšie postihovať každého, kto bude verejne hanobiť štátne symboly Slovenskej republiky. Prísnejšie postihy navrhujeme pre tých páchateľov, ktorí majú postavenie verejného činiteľa, napríklad aj takého, ako som už spomenul, sú členmi organizovanej skupiny alebo tento trestný čin spáchajú z osobitného motívu. Ďakujem pekne.
B. Bugár, podpredseda NR SR: (2002-03-14):
Pán spravodajca, chcete mať záverečné slovo? Nie? Ďakujem pekne. Vyzývam všetkých poslancov a poslankyne, aby sa vrátili do rokovacieho priestoru, budeme hlasovať. Pán spoločný spravodajca, môžeme pristúpiť k hlasovaniu?